חואן בראבו

אנדרטה לזכר חואן בראבו בעיר העתיקה של סגוביה.
חואן בראבו (באנגלית: Juan Bravo; נולד בסביבות 1483, הוצא להורג ב 24 באפריל 1521) היה אציל קסטיליאני ואחד ממנהיגי הקומונרוס, המועצות המקומיות שמרדו בקיסר קרל החמישי ב-"מרד הקסטיליאני של הקומונרוס", מלחמה הידועה כמלחמת הקהילות של קסטיליה . חי ופעל בצפון-מרכז ספרד.

== ביוגרפיה ==
חואן בראבו נולד בסביבות 1483, בעיר אטינצה שבספרד. אביו היה גונזלו אורטגה בראבו דה לגונה, מנהל המבצר, ואמו הייתה מריה דה מנדוסה, בתו של הרוזן ממונטאגודו.<ref name=":0"></ref> חואן בראבו היה אחיינו של חואן דה אורטגה בראבו דה לגונה, הבישוף של קהילות סיודאד רודריגו, קלהורה וקוריה. בשנת 1504 כבר גר חואן בראבו בעיר סגוביה שבמרכז ספרד, ושנה מאוחר יותר התחתן עם קטלינה דל ריו, בתם היחידה של דייגו דל ריו, חבר המועצה של סגוביה, ושל איזבל דה הררה.<ref name=":0" /> נולדו להם שלושה ילדים.<ref name=":0" />

לאחר שהתאלמן, נשא בראבו את מריה קורונל בעיר מגוריו סגוביה בשנת 1519.<ref name=":0" /> מריה הייתה ביתו של איניגו לופז קורונל, חבר מועצת סגוביה וסוחר עשיר ונינתו של היהודי המומר אברהם סניור קורונל.<ref name=":0" /><ref name=":2"></ref> מנישואין אלו נולדו להם שני בנים.<ref name=":0" /> איניגו לופז קורונל הוריש את כל רכושו לחואן בראבו חתנו, בתנאי שילדי מריה וחואן ירשו אותם.<ref name=":0" />

== פוליטיקאי ומנהיג צבאי ==
חואן בראבו החל את הקריירה הפוליטית שלו ביוני 1516, בלה ריוחה. הוא היה אחד המפקדים שמונו על ידי הקרדינל סיסנרוס, אז יורש העצר של הממלכה, להקים גוף חמוש שישרת בלעדית את הכתר.<ref name=":0" /> התנגדות האצולה הגבוהה גרמה לביטול הפרויקט, ונאמר שכישלון הפרויקט דחף את בראבו להתנגדות למלך החדש.<ref name=":0" />

באוקטובר 1519 מונה בראבו לראש המיליציות של סגוביה. לאחר שנודע לו על המס לקיסר קרל החמישי ועל יציאתו לגרמניה ב-29 במאי 1520, הוביל בראבו את כוחות המורדים, ואלו השתלטו על העיר מדינה דל קאמפו ועל ערים נוספות במהלך 1520 ו-1521.<ref name=":0" /> חואן בראבו המשיך להוביל את מליציית סגוביה לאורך כל מלחמת הקהילות של קסטיליה וניהל את המגננה כנגד חיילי הממלכה.<ref name=":0" /> עם זאת, הכוחות המלכותיים החזיקו באלקאזר של סגוביה ונשארו שם עד סוף המרד.

בראבו היה אחראי על הקשר עם יתר הערים המורדות ועם המורדים שבהן. הוא יצא לטורדסיאס כדי להתייעץ עם חואנה הראשונה, המלכה ואם הקיסר, (שבה תמכו המורדים) כדי לנסות להשיג את תמיכתה, אולם בכך נכשל.

חואן בראבו הובס על ידי הכוחות המלכותיים בקרב וילאר ב-23 באפריל של אותה שנה. הוא נתפס, ולמחרת הקרב, ב-24 באפריל 1521, ראשו נערף בעוון בגידה יחד עם שני מנהיגי מורדים נוספים, ב-וילאר דה לוס קומונרוס שבספרד.<ref></ref><ref name=":0" /> הוא נקבר שם אבל באישור השלטונות, הוצאה גופתו מקברה והוחזרה לסגוביה בתחילת יוני.<ref name=":0" /> בסגוביה התפרצו מהומות אזרחים. משפחותיהן של קטלינה דל ריו, של מריה קורונל וכן תומכיו הפוליטיים ניסו להפוך את הלוויה למחווה חגיגית למי שנחשב מגן הקהילה.<ref name=":0" /> השלטונות המלכותיים התקשו להכיל את תגובת הזעם של ההמון, ולבסוף דיכאו אותה ביד קשה.<ref name=":0" />

== מורשת ==
* מונצח, יחד עם שלושת מנהיגי המרד האחרים, בשיר אנונימי בשם אודָה לבישוף של סמורה (1822)
* חואן בראבו אל קומונרו: דרמה בארבע מערכות (מדריד: TFM Ruano, 1849)
* מופיע בהוצאה להורג של הקומונרים של קסטיליה, ציור שמן מאת אנטוניו גיסברט פרז (1860)<ref></ref>
* מופיע בקרב וילאר מאת מנואל פיקולו לופס (1887)
* תיאטרון חואן בראבו בסגוביה, נוסד ב-1917 ונקרא על שמו<ref></ref>
* הוא מוזכר גם בשיר של המשורר הארגנטינאי ראול גונזלס טוניון ההיסטוריה החיה מתחת לאָָמה האלמותית (1934)
* לזכרו הוקמה אנדרטה בעיר העתיקה של סגוביה (1921)<ref></ref>
* אנדרטה זו מונצחת בציור של ליונל לינדזי, מהמחצית הראשונה של המאה העשרים<ref></ref>
300x300 פיקסלים
==קישורים חיצוניים==

== הערות שוליים ==

קטגוריה:מורדים
קטגוריה:אישים שהוצאו להורג בעריפת ראש
קטגוריה:ילידי 1483
קטגוריה:נפטרים ב-1521